मिन्हाज को पांच गोलियां मारी गयी है. परिजनों के मुताबिक शनिवार सुबह अपराधियों ने इस घटना को अंजाम दिया है. परिजनों ने पुलिस को बताया कि चार-पांच की संख्या में आये अपराधियों ने इस घटना को अंजाम दिया है. पुलिस पूरे मामले की जांच कर रही है. जिले की सीमा को सील कर दिया गया है. अपराधियों की गिरफ्तारी के लिए छापेमारी जारी है. सोशल मीडिया पर काफी एक्टिव रहे मिन्हाज की हत्या को लेकर तरह-तरह की बातें की जा रही है. वहीं दूसरी ओर पुलिस सोशल मीडिया पर निगाह भी बनाये हुए है.